cyanic-selkie/wikianc huggingface dataset:
Turn under Middelhavslekene 1963
Turn under Middelhavslekene 1963. Turn var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som turn var med på programmet under Middelhavslekene. Det ble konkurrert i åtte øvelser i turn, kun for menn, sju individuelle og en lagkonkurranse. Italia ble beste nasjon med fem gullmedaljer foran Jugoslavia med to.
Norsk Lærerlag
Norsk Lærerlag er en tidligere fagforening for lærere, dannet i 1966.
Organisasjonen kom til ved en sammenslutning av Norges Lærerlag (etablert 1892), Norges Lærerinneforbund (1912), Norsk Øvingslærerlag (1935) og Norges Skolelederlag (1924). 1. januar 2002 ble Norsk Lærerlag slått sammen med Lærerforbundet, og formet organisasjonen Utdanningsforbundet. Norsk Lærerlag hadde i overkant av 90 000 medlemmer ved sammenslåingen.
Ved etableringen i 1966 valgte Oslo Lærerinnelag og Oslo Lærerlag å stå utenfor. Oslo Lærerinnelag kom til to år senere, i 1968, mens Oslo Lærerlag sluttet seg til Norsk Lærerlag først i 1979 etter at de fremforhandlet egen avtale.
1. etappe av Giro d’Italia 2019
1. etappe av Giro d'Italia 2019 var en individuell tempo i Bologna 11. mai 2019.
Primož Roglič vant etappen.
Maria Solheim
Maria Solheim (født 19. januar 1982) er en nordnorsk musiker bosatt i Vestfold.
Barndom og ungdom
Hun vokste opp i Alsvåg i Øksnes i Vesterålen, Nordland, og ble som tidlig tenåring med i skrivesirkelen «Slipp språket løs» ledet av blant andre Lars Saabye Christensen. Hun begynte som freelance-journalist for to regionale aviser allerede som 15 åring.
Da Maria var 14 år begynte hun å skrive musikk, og hun ble oppdaget av Bengt Egil Hanssen som 15-åring.
Den første platekontrakten
I 1999, 17 år gammel, fikk hun platekontrakt med Kirkelig Kulturverksted. Hennes første plate, Barefoot, ble sluppet to år senere, og høstet gode kritikker. Musikken var akustiskbasert med tekster og melodier skrevet av Solheim selv.
Musiker og låtskriver
Etter debutplaten har Solheim gitt ut fem soloalbum i perioden 2001–2012. I tillegg til sin egen solokarriere har hun vært gjesteartist på plater til bl.a. Minor Majority, Folk & Røvere, Silver, Benea Reach og kronprinsesse Mette-Marits salmeabum Sorgen og gleden.
Hun har vært låtskriver for NRK Super. Hun var også en av artistene som ble invitert til å opptre under prinsesse Ingrid Alexandras dåp i 2004.
Hun sang «Mitt lille land» og «Barn av regnbuen» under rosemarkeringen etter terrorangrepene i Norge 2011 på Rådhusplassen i Oslo 25. juli 2011.
Hun var sanger og skuespiller i konsertforestillingen om Lina Sandell, som ble fremført blant annet under Festspillene i Harstad i 2012 og under Olavfestdagene i Trondheim i 2012. Forestillingen hadde premiere under den internasjonale kirkefestivalen i Tromsø høsten 2011, med Ketil Hoeg fra Hålogaland Teater som regissør.
I 2012 gav hun ut albumet In The Deep der Henry Olsen (Primal Scream, Velvet Underground) spilte en stor rolle i arrangering og produsering, sammen med produsent Nick Terry (turboneger, The libertines).
Sammen med Silje Sirnes Winje ga hun i 2019 ut albumet Bråkebøttebaluba. For albumet fikk de Spellemannprisen 2019 i klassen barnemusikk.
Forfatter, illustratør og kunsthåndverker
Solheim har vært fast gjesteskribent for Vårt Land gjennom 7 år. I 2006 gav hun ut boken Den lille Kaosboken på Lunde Forlag, og hadde en brukskunstutstilling under Hamsundagene i Nordland samme år.
Maria jobber også som skribent og illustratør, og har publisert artikler, essays, illustrasjoner og dikt for blant andre Vårt Land, Dagbladet, diktboken Den vesle badekarboka (2005), diktsamlingen Ren Lykke (2012) og ungdomsboken 157 bønner (2015).
Priser og utmerkelser
I 2010 fikk hun platinaplate for singelen Rom for alle, som ble utgitt for inntekt til Kirkens Bymisjon.
I 2013 mottok Maria Solheim Statens kunstnerstipend.
Annet
Hun var en av finalistene i TV Norges programkonsept 71° nord - Norges tøffeste kjendis i 2010.
Den Norske Hesteskosømfabrik
Den Norske Hesteskosømfabrik var en norsk industribedrift i Oslo som eksisterte fra 1881 til 1926/1927. Den holdt til ved Vøyenfallene ved Akerselva, ved siden av Hjula Væverier og Nedre Vøiens Bomuldsspinderi. Den ble eid av Ole Paus og andre medlemmer av hans familie. Fabrikken produserte hesteskosøm som ble solgt under varemerket Løve-Søm med en norsk riksløve.
Historie
Bedriften ble grunnlagt av stålgrosserer i Christiania Ole Paus og hans yngre brødre Christian og Karl L. Paus, alle fettere av Henrik Ibsen; førstnevnte drev også siden 1872 jern- og stålgrossistfirmaet Ole Paus med kontor i Nygata. Den Norske Hesteskosømfabrik kjøpte i 1885 det tidligere Foss Spinderi av Thorvald Meyer og medeiere og hadde fabrikkanlegg i Thorvald Meyers gate 1 ved Akerselva; «Hønse-Lovisas hus» (Sandakerveien 2) hørte også til eiendommen. Firmaet var medlem av Akerselvens Brugseierforening. I 1883 åpnet firmaet filial i London og bygget fabrikk i Hamburg. Per 1889 hadde firmaet 158 ansatte i Christiania. Fabrikken lå rett ved siden av Hjula Væverier; Ole Paus var gift med en kusine til denne bedriftens grunnlegger Halvor Schou.
I 1916 ble Den Norske Hesteskosømfabrik omdannet til et aksjeselskap med en aksjekapital på en million kroner; selskapet annonserte samtidig at det aktet å utvide bedriften og bygge elektrisk smelteverk for stål. I 1917 kjøpte Ole Paus Christiania Stålverk sammen med verkseier Harald Jensen, direktør Harald Boe og fabrikkeier Halvor John Schou fra de tidligere eierne grosserer H.P. Krag, kammerherre H. Mathiesen, bankier V. Plahte og godseier H. Wedel-Jarlsbergs arvinger for 1 250 000. Konsul Thorleif Paus og ingeniør Karl Paus ble medlemmer av direksjonen i stålverket. Stålverket planla å gjøre Norge selvforsynt med stål med en årsproduksjon på 50 000 tonn og det ble gjennomført en kapitalutvidelse med 15 millioner (ca. 520 millioner i 2019 justert for konsumprisindeksen). Midt i byggingen sluttet imidlertid første verdenskrig, og stålverket gikk konkurs i 1920.
Den Norske Hesteskosømfabrik endret navn til A/S Den norske Hesteskofabrik i 1925; i 1926 ble virksomheten og maskinene solgt til Sarpsborg-firmaet De forenede norske hesteskofabrikker, mens eiendommene ved Akerselven ble tatt i bruk til andre formål.
Det tidligere fabrikkanlegget ble sammen med annen eldre bebyggelse på stedet revet i 1960-årene for å gi plass til OBOS-blokker; det ble den gangen presentert som «en omfattende ansiktsløftning ved Akerselven» og det var også planlagt å rive Hjula Væverier og Nedre Vøiens Bomuldsspinderi.
I 1903 streiket arbeiderne ved fabrikken mot det de hevdet var en indirekte lønnsreduksjon.
Det Danske Akademis Store Pris
Det Danske Akademis Store Pris er en litteraturpris som tildeles en dansk forfatter som anerkjennelse av et forfatterskap. Prisen anses som Danmarks fremste litterære hedersbevisning og deles ut av Det Danske Akademi på akademiets årsfest. Prisen er utdelt siden 1961.
Inntil 1982 ble den delt ut årlig, siden hvert annet år. Prisen var opprinnelig på 50 000 kroner og har siden 2000 vært på 300 000 kroner.
Trans Nation Airways
Trans Nation Airways er et flyselskap basert i Etiopia som opererer med charterflyvninger. Flyselskapet ble etablert i 2004. Hovedkontoret ligger i Addis Abeba. Trans Nation har 40 ansatte.
Flyflåte
Fly: Helikoptere:
El Novillo-demningen
El Novillo-demningen, også kjent som Plutarco Elías Calles, er en statlig eid og drevet demning med vannkraftverk i kommunen Soyopa i delstaten Sonora i Mexico. Kraftverket har en installert produksjonseffekt på 135 MW fordelt på tre turbiner. Anlegget stod ferdigbygget i 1964.
Caymanøyene under Panamerikanske leker 2019
Caymanøyene under Panamerikanske leker 2019. Caymanøyene deltok i de 18. Panamerikanske leker som blir arrangert i Lima i perioden 26. juli og 11. august 2019.
Arimatea
Arimatea (gresk: Ἁριμαθαία) var i henhold til Lukasevangeliet i Det nye testamente «en by i Judea». Det ble sagt var hjembyen til Josef av Arimatea som opptrer i alle de fire evangeliene. Han var blant dem som tok Jesus ned fra korset og ga sin grav utenfor Jerusalem. Bortsett fra denne bibelske redegjørelsen er det ingen andre nedtegnelse eller skriftlige kilder som indikerer at Arimatea er et eksisterende sted. Likevel har det blitt spekulert i at Arimatea kan identifiseres.
Forsøk på identifisering
I den greske oversettelsen av Det nye testamente, er det greske ordet for Arimatea gitt et særskilt diakritisk tegn innlagt som pustemarkering, ( ῾ ) og det indikerer aspirasjon (tilstedeværelsen av en /h/-lyd) på første alfa i Arimatea. Følgelig skal stedet for Josefs opprinnelse uttalelses Harimatea. Det vil tilsvare det hebraiske ha-ramathaim, med innledende he (ה) som danner den bestemte hebraiske artikkel ha-.
Desmond Hoyte
Hugh Desmond Hoyte (født 9. mars 1929 i Georgetown, Britisk Guiana, død 22. desember 2002 i Georgetown, Guyana) var en guyansk politiker. Han var Guyanas statsminister 1984–1985 og deretter landets president fra 6. august 1985 til 6. oktober 1992.
Hoyte ble innvalgt i Guyanas parlament i 1968 som kandidat for People's Democratic Congress. Han hadde flere ulike ministerposter i sin politiske karriere og etterfulgte Ptolemy Reid som statsminister i 1983.
Guyanas president Forbes Burnham døde i 1985 i embetet og ble etterfulgt av Hoyte. Tre måneder seinere omkom Hoytes to døtre i en bilulykke.
Hoyte tapte presidentvalget for Cheddi Jagan i 1992. Han var presidentkandidat på nytt 1996 og 2001; han kom på andreplass begge gangene.
Dalselva (Eidsberg)
Dalselva er en elv i Indre Østfold kommune i Viken fylke. Den er det største tilløpet til Hæra, som igjen er en sideelv til Glomma.
Vassdraget har utspring nordvest for Nordre Stange varde, ved kommunegrensa mot Marker, og renner mot nord til Steinsvannet og videre til Lundebyvannet i Hærland. Etter Lundebyvannet, som er starten på selve Dalselva, fortsetter den nordover mot Trøgstad, og danner grensa mellom de to kommunene over de nederste to kilometerne. Dalselva munner ut i Hæra rundt en kilometer sør for Havnås. Vassdragets totale lengde er 18,3 kilometer, hvorav selve Dalselva utgjør 8,0 kilometer.
Grønland stasjon
Grønland stasjon er første T-banestasjon på østre side av Akerselva. Stasjonen ligger i Vaterland / Grønlandsområdet mellom Jernbanetorget stasjon i vest og Tøyen stasjon i øst.
Stasjonen ble på 1960-tallet bygget med et kjøpesenter som en del av stasjonsområdet. Her lå blant annet byens første langåpne matvarebutikk. Grønland er en av de mindre stasjonene i fellestunnelen. Selv om området ligger nær Oslo sentrum, er området hovedsakelig et boligområde.
8. september 2009 offentliggjorde Aftenposten at jernbaneverket hadde skissert planer vedrørende ny Oslotunnel. I disse planene ble det foreslått bl.a en egen stasjon kun for lokaltog under bakken, under Galleri Oslo-bygget, og en "etasje" under Grønland stasjon. Hvis disse planene blir gjennomført, får Grønland stasjon rollen som overgangstasjon for lokaltog til og fra t-bane for reisende østfra, og antall reisende på Grønland stasjon kan stige betraktelig.
Lærerforbundet
Lærerforbundet er en tidligere fagforening for lærere, stiftet i 1993.
Organisasjonen kom til ved en sammenslutning av Norsk Undervisningsforbund, Norsk Faglærerlag, Norsk Spesiallærerlag og Norges Handelslærerlag. 1. januar 2002 ble Lærerforbundet slått sammen med Norsk Lærerlag, og formet den nye lærerorganisasjonen Utdanningsforbundet.
Anders Folkestad ledet Lærerforbundet i alle de åtte årene organisasjonen eksisterte, 1993–2001.
Stapferhaus
Stapferhaus er et museum i byen Lenzburg i Sveits. Museet fikk i 2020 prisen som Årets museum i Europa.
Stapferhaus er grunnlagt i 1960 og oppkalt etter den sveitsiske filosofen Philipp Albert Stapfer. I tre decader arrangerte Stapferhaus konferanser og debatter i Lenzburg slott. I 1990-åra begynte man å lage tema-utstillinger omkring samtidens store spørsmål beregnet på et større publikum. I oktober 2018 kunne Stapferhaus flytte inn i en ny bygning like ved Lenzburg stasjon og samle utstillinger, arrangementer, kontorer på ett sted.
Tor Hultin
Tor Hultin (født 29. april 1925, død 7. januar 2001) var en norsk pianist.
Han trakterte piano og vibrafon og skrev i en mannsalder for Det Norske Teater. Han var fast ved teatret i lang tid og var en viktig partner for Egil Monn-Iversen og senere en turnerende Lasse Kolstad. Andre kjente artister han har akkompagnert, er Harald Heide-Steen og Elsa Lystad til Sjøsprøyt '98, Britt Langlies Fra Bør Børson til Edith Piaf i 1997, og Kirsti Sparboe – som han allerede i 1965 turnerte svenske folkparker med sammen med Arne Bendiksen, Oddvar Sanne og Lasse Tomter.
Han ble gift med jazzjournalisten Randi Hultin i 1947, og fra 1953 og utover var de kjent for sine mottakelser hjemme i Gartneriveien av datidens verdensstjerner som Count Basie og Dizzy Gillespie. Til vennen Stan Getz skrev han Ballade for Stan, senere innspilt av ballade-saksofonisten Bodil Niska. Han overtok i Frank Ottersens band etter Willy Andresen i 1954.
Hultins komposisjon «Stress» med Ola B. Johannessen og sunget av Kirsti Sparboe og Odd Børre vant Melodi Grand Prix 1968.
Ved Melodi Grand Prix 1967 satte han musikk til Johannessens tekst «Dukkemann», sunget av Sparboe. Han var i juryen for Melodi Grand Prix 1973.
Europavei 27
Trasé fastlagt av UNECE: Belfort – Bern – Martigny – Grand-Saint-Bernard – Aosta.
Comedero-demningen
Comedero-demningen, også kjent som Raúl J. Marsal, er en statlig eid og drevet demning med vannkraftverk i kommunen Cosalá i delstaten Sinaloa i Mexico. Kraftverket har en installert produksjonseffekt på 100 MW fordelt på to turbiner, og anlegget stod ferdigbygget i 1991.
Ragnar Olsen
Ragnar Olsen (født 1950 i Tromsø) er en norsk forfatter og visemusiker, oppvokst på Finnsnes i tidligere Lenvik kommune i Troms.
Olsen har studert ved Universitetet i Oslo. Han har siden 1978 vært dikter og oversetter for Hålogaland Teater, og står blant annet bak nordnorske versjoner av En midtsommernattsdrøm, Macbeth og Othello av William Shakespeare, Jacques Brel-cabareten Når hjertet slår ut med arman, Antigone av Sofokles, Spellemann på taket og Stein i lomma av Marie Jones. Videre har han levert Ifigenia i Aulis av Evripides og Karusell av Rogers & Hammerstein til Det norske teatret og Jesus, gutten min til Rogaland Teater. Han skrev librettoen til Querinioperaen som hadde premiere på Røst i 2012.
Han er også medlem i visegruppa Boknakaran.
Ragnar Olsen ble i 2017 utnevnt til Ridder av 1. klasse av St. Olavs Orden.
Aleksandar Ivović
Aleksandar Ivović (født 24. februar 1986) er en montenegrinsk vannpolospiller. Han representerte landet sitt under Sommer-OL 2012 i London, der han endte på fjerdeplass med det montenegrinske landslaget.
Ron Clements
Ronald Francis «Ron» Clements (født 25. april 1953) er en amerikansk regissør og produsent av animasjonsfilmer. Han jobber sammen med John Musker.
Liv og karriere
Clements ble født i Sioux City i Iowa i USA, som sønn av Gertrude og Joseph Clements.
Clements filmdebuterte som figuranimatør på Bernard og Bianca og Peter og dragen (begge 1977). I 1981 jobbet han som ansvarlig aninmatør på Todd og Copper: To gode venner, hvor også hans fremtidige partner John Musker jobbet som figuranimatør. Begge jobbet så med Taran og Den sorte gryte. I 1986 debuterte Clements som regissør sammen med Musker og to andre, på filmen Mesterdetektiven Basil Mus. Historien var basert på en kortfilm Clements hadde lagd før han begynte i Disney.
De fulgte opp med Herkules i 1997 og Sjørøverplaneten i 2002. Selv om de fikk relativt gode kritikker, kunne ikke disse filmene måle seg med deres to foregående kommersielt.
Deres foreløpige siste film er Prinsessen og frosken fra 2009, Disneys første 2-D film siden 2004. Filmen er i samme And som Aladdin og Den lille havfrue, med musikk av Randy Newman.
Immunitet
Immunitet (av latin; immunis=«fri for») kan ha flere betydninger:
Moll Flanders
Moll Flanders, eller Skjebnen og vanskjebnen til den berømte Moll Flanders, er en moralsk roman skrevet av Daniel Defoe i 1683.
Litterær betydning og kritikk
Defoe hadde stor suksess med sin roman Robinson Crusoe (1719). Som erfaren journalist hadde forfatteren gjort forskning på reiseskildringer. Også i sin framstilling dro han nytte av sin erfaring; stilen er enkel og likefram. I senere tid har en del lovord blitt gitt til romanen om Moll Flanders da Moll Flanders er en langt mer levende figur enn den noe tørre Robinson Crusoe, men noen psykologisk skildrer var ikke Defoe. Hans styrke lå i å skrive de korte, medrivende enkeltepisodene som var troverdige, men den totale fortellingen er utflytende og ikke komponert med en helhet for øye. Hans romaner er skrevet i en jeg-form, noe som gir en direkte og tilsynelatende troverdig deltager til fortellingens gang. Jeg-personens liv og romanens handling består av en statisk psykologi: her forekommer det både lykke og ulykke, skjebne og vanskjebne, Fortunes and Misfortunes, selv om mennesket selv har det moralske ansvar for sine gjerninger. Deres utvikling er derfor moralsk, og ikke psykologisk. Fortellingen om Robinson Crusoe eller Moll Flanders, eller noen av Defoes andre fortellinger er ikke utviklingsromaner i henhold til Goethe, og heller ikke naturalistiske romaner som forklarer utviklingen i henhold til arv og miljø
Fortellingen har blitt kalt både pikaresk og oppbyggelig (moraliserende), og den er egentlig en blanding av begge deler. Det pikareske ligger i at Moll er en person fra underklassen og som beveger seg oppover i samfunnsklassene og viser deres hykleri. Som oppbyggelig fortelling kan den tolkes på minst to måter; på den ene siden kan Molls fortelling blitt sett på som en klassisk tragedie hvor Moll ligger under for hybris ved at hun vil bli en fin dame, noe som ikke var henne forunt, og for å oppnå dette begår hun ekteskapsbrudd, prostituerer seg, forsømmer sine barn og begår dessuten incest. I stedet tvinges hun til bekjennelse, får tilgivelse og etablerer seg i middelklassen hvor hun egentlig hører hjemme.
På den andre siden kan fortellingen ses på som en skildring av en kvinne, hvis forbrytelse er at hun har bare seg selv å stole på, uten å være belastet med et kristelig sinnelag og i stedet begår lovbrudd på grunn av syndig stahet, og bare kan få tilgivelse, fred og rikdom ved bekjennelse og anger, og gjennom å underkaste seg den kristne Gud. Gjennom dette får fortellingen et trekk av samtidens konservatisme og liberalisme.
Defoe var selv en erklært puritaner. Hans meninger er utvetydige i det at han lever for hardt arbeid og hengivelse og tror på «forsynet» som en guddommelig nåde. Det råder en viss tvil om han så på Moll som en entydig sympatisk person. Romanen, som benytter mange sider for å skildre forbrytelser og synd, men få sider på å redegjøre for anger og bot, kan få leseren til å tvile på om Moll virkelig vil gjøre bot og bedring og få et bedre liv. Hun blir derigjennom en ambivalent figur.
Man skal ikke underslå at til tross for Defoes konservatisme, var han også en dreven journalist som visste hvilke historier som ville vekke interesse, og ikke minst pirre, et lesende publikum. Moll Flanders ga således nok av lesestoff på kanten av og hinsides god moral og oppførsel. I den forstand er den oppbyggelige slutten kun et ferniss for forfatterens spekulative side, som betalte seg i inntektene fra salget av romanen. Det har hyppig blitt hevdet at boken ble skrevet for å skaffe forfatteren inntekter, og dette blir også støttet ved det Defoe nevner i sitt forord om at «lidderlige ideer» og «uanstendigheter» skulle være en årsak til at leserne bare skulle lese fortellingen som ren underholdning, framfor som en moralsk oppbyggelig fortelling.
Romanen kombinerer Defoes interesse for litterære skildringer med hans erfaringer av og interesse for forbrytelser. Moll Flanders var en populær roman som bidro til å øke Defoes berømmelse. Han hadde tidligere skrevet flere fortellinger om forbrytere i ulike tidsskrifter og romanen økte hans ry som en som skildret underverdenen. Etter Moll Flanders skrev han i 1724 om Jack Sheppard, en berømt innbruddstyv i London, og 1725 om Jonathan Wilds liv. Allerede i 1724 vendte Defoe tilbake til temaet om falne kvinner gjennom den vellystige Roxana: Fortunate Mistress (Roxana: Den heldige elskerinne). Moll Cutpurse, også kjent som Mary Frith (ca. 1584 – 1659), var en notorisk lommetyv og forbryter i den engelske underverden, og som Defoe øyensynlig hadde latt seg inspirere av, selv om hennes liv og personlighet var langt annerledes enn Moll Flanders. Fornavnet «Moll» var for øvrig et oppnavn for Mary, men også et vanlig navn for en ung kvinne, vanligvis en av dårlig rykte.
Fra en historisk synsvinkel er Moll Flanders en viktig skildring av underverdenens liv, sedvaner og forbrytelse og straff. Foruten å være en av de få detaljerte skildringer av livet i The Mint, et distrikt i Southwark i sørlige London som på slutten av 1600-tallet og begynnelsen av 1700-tallet var kjent for å tilby beskyttelse mot rettsforfølgelse av gjeldsofre og således hadde en status som en «frisone», var det også en av de beste redegjørelsene for livet i fengselet Newgate og de prostituertes liv. Skildringen av pestens herjinger er svært realistisk i 1665, såpass at enkelte har tvilt på Defoes fødselsår da han må, antar enkelte, ha opplevd den ved selvsyn, eller hatt tilgang til en samtidig skildring. Dessuten ga romanen et godt innsyn i hvordan samtidens England så på USA. Romanen kan delvis si å inneholde en viss propaganda for å emigrere ettersom den skildrer USA som et sted for fred og religiøs toleranse, i alle fall så lenge man ikke vender seg imot protestantismen. I motsetningen til andre romaner som kom senere, eksempelvis Oliver Goldsmiths The Deserted Village (Den forlatte landsby), er Defoes skildring av puritanismen ganske naiv. Selv om Defoe er partisk, har Moll Flanders en viktig plass i kulturhistorien.
Tolkninger
Moll Flanders tvinger leseren å overveie om en forbrytelse som blir begått av ren nød bryter retten og om det i virkeligheten er en forbrytelse. Dog skal man ikke undervurdere den beregnende siden av Moll Flanders’ oppførsel, og måten dette blir beskrevet kan lett gjøre at man får medlidenhet med henne til tross for at ikke unndrar seg på skamløst vis å utnytte godhjertede mennesker for å nå sine egne mål.
Japp (person)
Japp (engelsk YAP, YUP (yuppie) eller YUMP) er et begrep som oppsto i 1981–1983 i USA, og selve ordet kommer av forkortelsen av young aspiring professional, young urban professional eller young upward mobile professional altså en ung, fremadstormende, urban, yrkesaktiv person.
Begrepet kommer fra New York og betegner en gruppe unge mennesker som foretrekker en materiell livsstil med vekt på egen vekst og suksess, nøkkelordene er dyre klær, aksjer, high tech, rask karriere og dyre leiligheter.
En periode i 1980-årene i Norge fikk betegnelsen jappetiden, oppkalt etter jappene.
Sandviksbukta
Sandviksbukta er en bukt utenfor Sandvika i Bærum. Sandviksbukta er avgrenset utover av strekningen Høvikodden–Kalvøya.
Terminator Genisys
Terminator Genisys er en amerikansk sci-fi-actionfilm fra 2015. Filmen er regissert av Alan Taylor, og har Arnold Schwarzenegger, Jason Clarke, Emilia Clarke og Jai Courtney i hovedrollene. Filmen har et budsjett på 155 mill. US dollar.
Sandviksbukta
Om vinteren, særlig i januar og februar, er normalt Sandviksbukta islagt. Det er da populært å gå tur utover isen fra Sandvika, langs stien merket av Isoppsynet i Bærum. Sandviksbukta brukes også av folk som går på skøyter og av dem som flyr radiostyrte fly og helikoptre.
Terminator Genisys
Om filmen
Terminator Genisys er den femte filmen i Terminator-serien, etter The Terminator (1984), Terminator II – Dommens dag (1991), Terminator 3: Rise of the Machines (2003) og Terminator Salvation (2009).
Nedre Boksjön
Nedre Boksjön er en innsjø i Storuman kommune i Västerbottens län, Sverige. Sjøen ligger 467 meter over havet og er relativt dyp, 77 meter på det dypeste.
Terminator Genisys
Om filmen
Filmen hadde kinopremiere i Norge 26. juni 2015. I USA hadde den premiere 1. juli 2015.
Sandviksbukta
I Sandviksbukta ligger også holmen Danmark, der dansker i Oslo-området samler seg hvert år for å feire Danmarks nasjonaldag.
Nedre Boksjön
Sjøen får tilførsel hovedsakelig fra Övre Boksjön i nordvest, og noen mindre bekker i nord og øst. Utløpet er i sørøst, der Girjesån renner ned til Umeälven ved Slussfors.
Terminator Genisys
Handling
Når John Connor (Jason Clarke), leder av motstandsbevegelsen, sender Kyle Reese (Jai Courtney) tilbake i tid til 1984 for å beskytte Sarah Connor (Emilia Clarke) og sikre fremtiden, skjer uventede ting som tukler med tidslinjen. Nå må Reese overvinne en ny og ukjent versjon av fortiden, hvor han blant annet får usannsynlige allierte (blant andre Guardian (Arnold Schwarzenegger)), farlige nye fiender og et uventet nytt oppdrag: Å nullstille fremtiden.
Adolf Böttger
Adolf Böttger (født 21. mai 1815 i Leipzig, død 16. november 1870) var en tysk dikter, dramatiker og oversetter.
Nedre Boksjön
Sjøens økologiske status er vurdert som «god». Vannkjemien er likevel forstyrret av luftbårne forurensninger av kvikksølvforbindelser og polybromerte flammehemmere, slik det er over hele Skandinavia.
Det finnes bra med ørret og røye i sjøen, takket være kultiveringsarbeid.
Beda Chang
Beda Chang eller Chang (Tsan-) Cheng-Min (født 27. mai 1905 i Shanghai i Kina, død 11. november 1951) var en kinesisk katolsk prest tilhørende jesuittordenen.
Deutscher Fußball-Bund
Deutscher Fußball-Bund (DFB, Tysk fotballforbund) er et særidrettsforbund for fotball i Tyskland og er sammenslutningen av de tyske fotballklubbene. Den ble grunnlagt 28. januar 1900 i Leipzig og var med å grunnlegge FIFA og UEFA. På grunn av krigens følger ble den oppløst i 1945, men grunnlagt på nytt 10. juli 1949 i Stuttgart, mens Deutscher Fußball-Verband ble grunnlagt i juli 1950 i Øst-Tyskland (som ble oppløst etter gjenforeningen av landet i 1990).
Beda Chang
Han var en av de mest fremstående professorer ved Aurorauniversitetet i Shanghai, blant annet var han dekan ved universitetet.
Deutscher Fußball-Bund
I dag er DFB med nesten 26 000 klubber og mer enn 6,7 millioner medlemmer det kanskje største og rikeste enkeltsportforbundet i verden. Hovedsete er i Frankfurt am Main. DFB er inndelt i fem regionalforbund og 21 landsforbund. De over 6,7 millioner medlemmer er aktiv i nesten 180 000 lag. Vel en million av medlemmene er kvinner som spiller i omtrent 8 600 lag.
Beda Chang
Han trådte inn i jesuittordenen i 1925, og studerte filosofi på Jersey og i Paris. Etterpå tok han doktorgrad i litteratur ved Sorbonne i 1938 med dissertasjonen L'Écriture chinoise et le geste humain, for et panel bestående av Joseph Vendryes, Henri Maspero og Paul Pelliot. Han ble presteviet i 1940.
Deutscher Fußball-Bund
Øverste spilleklasse er Bundesliga som ble opprettet i 1963, vinneren av den blir Deutscher Meister. Samtidig spilles et cupmesterskap om DFB-Pokalen.
Beda Chang
Han var så en periode rektor ved Colleget St Ignace i Zi-ka-wei i Shanghai, og ble senere dekan for kinesisk litteratur ved Aurorauniversitetet.
Deutscher Fußball-Bund
DFB stiller også de tyske landslag som er blant de mest suksessrike i verden. På har man vunnet fire verdens- og tre europamesterskap, på kvinnesiden to verdens- og åtte europamesterskap.
Beda Chang
I 1951 ble han arrestert av de kommunistiske myndigheter, og noen måneder etter ble han meldt død i fengselet. Fengselsmyndighetene hevdet at han døde av naturlige årsaker, men det var en alminnelig overbevisning blant dem som kjente ham at han måtte ha bukket under for den mishandling som formentlige kontrarevolusjonære ble utsatt for i fengslene. Han var til og med blitt observert i fengselet av en besøkende to måneder før sin død, mens han lå og kastet opp i cellen.
Han ble betraktet som en martyr. Katolikker stilte opp til masseprotester, og requiemmessen som fulgte var fullpakket av folk.
Agua Prieta-demningen
Agua Prieta-demningen, også kjent som Valentín Gómez Farías, er en statlig eid og drevet demning med vannkraftverk i kommunen Zapopan i delstaten Jalisco i Mexico. Kraftverket har en installert produksjonseffekt på 240 MW fordelt på to turbiner, og anlegget stod ferdigbygget i 1993.
Roing under Middelhavslekene 1963
Roing under Middelhavslekene 1963. Roing var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var tredje gangen som roing var med på programmet under Middelhavslekene. Det ble konkurrert i sju øvelser i roing, kun for menn. Frankrike ble beste nasjon med fire gullmedaljer foran Italia med to.
Bhikhu Parekh
Bhikhu Chotalal Parekh, baron Parekh, (født 4. januar 1935 i Amalsad i Bombay and Sind i Britisk India) er en politisk filosof. Han er (2009) tilknyttet Senter for Studiet af Global Forvaltning ved London School of Economics. Han er også professor emeritus i politisk teori ved University of Hull.
Filosofi
Bhikhu Parekh er multikulturalist. Han forfekter en pluralistisk samfunnsfilosofi som fokuserer på at ta hensyn til andre kulturelle fellesskaper innenfor et samfunn enn bare den dominerende. Han angriper liberalismen for å ignorere at den selv er del av en kultur (den vestlige), selv om han anerkjenner at den historisk sett har vært den av de store ideologier, som har vært mest imøtekommende overfor kulturelle minoriteter – selv om han ikke mener at dette sier så mye.
Sveins gate (Larvik)
Sveins gate er ei gate i Larvik. Den er en østgående tverrgate til Greveveien og er også andre gate ovenfor Håkonsgate.
Ole Devik
Ole Gabriel Jonson Devik (født 27. februar 1856 i Gloppen, død 5. april 1941 i Oslo) var Bryn skoles første overlærer og pioner innen utvikling av skolehager i Norge.
Liv og virke
Ole Devik var sønn av Jon Andenes (1819–1877, fra Vereide) og Elisabet Devik (1831–1920, på gården Devik i Gloppen i Nordfjord. Gården lå i bratt lende på sørsiden av Gloppefjorden, og båt var et nødvendig skyssmiddel. Devik tok lærerskoleeksamen 20 år gammel, ved Stord lærerskole i 1876. Han arbeidet som lærer blant annet i Florø og Bø i Ytre Sogn før han flyttet til Oslo og ble i 1893 lærer ved Ulven skole. Devik begynte samtidig som kirkesanger og klokker i Østre Aker kirke. Devik var senere aktiv i stiftelsen av Bryn avholdslag, og arbeidet i speiderarbeid på Breidablikk.
Etter at han etablerte seg i Oslo, solgte han i 1889 gården på Devik til Kornelius Hyenes.
Bryn skole ble bygget i 1900 og tok over for den gamle Ulven skole, som samtidig ble nedlagt. Ole Devik ble i 1915 ansatt som den første overlærer ved Bryn skole. Ole Devik viste stor arbeidskapasitet og var aktiv på flere fronter. Ved siden av arbeidet på skolen og i kirken ble han aktiv i organisasjonsarbeid. Lærernes rettigheter og arbeidsvilkår ble viktig for han, og fra 1886–1908 virket han som formann i Norges Lærerforening for Akershus krets. I perioden 1907–1914 var han så vel sentralstyremedlem i lærerlaget. Han var også medlem av lærernes fredsnemnd. Bryn skoles musikkorps ble også stiftet på Ole Deviks initiativ.
Devik ledet statens lærerkurser i jordbruksopplæring i 26 år. Han reiste også landet rundt og holdt foredrag, fikk i stand skolehager flere steder i Norge, og ble kalt skolehagens far i Aker. Devik holdt utstillinger med grønnsaker og frukt fra skolehagene hver høst.
Ole Devik ble begravet på Østre Aker kirkegård den 12. april 1941. Han deler grav med sin kone, Martha Clausen Devik (1858–1929), fra Lønnebotten i Hyllestad i Sogn og Fjordane. De etterlot seg seks barn. To av disse nevnes her:
Ettermæle
Ole Devik mottok H.M. Kongens fortjenstmedalje i gull etter at han sluttet som lærer i 1927. I 1929 mottok han også Norges Bondelags gullmedalje.
Ole Deviks vei i Oslo ble navngitt i 1952.
Liste over USAs førstedamer
USAs førstedame er vertinnen i Det hvite hus.
Tradisjonelt er det ektefellen til USAs president som fyller denne stillingen, men i noen tilfeller har en kvinne som ikke har vært gift med presidenten hatt denne funksjonen. Det har skjedd i tilfeller der presidenten har vært ugift eller enkemann, og når presidentens hustru ikke selv har kunnet utføre de plikter som stillingen som førstedame fører med seg.
Om stillingen
Posisjonen som førstedame er ikke et embete man velges til, og personen som bærer tittelen har ingen offisielle oppgaver og mottar ingen lønn. Allikevel deltar hun på mange offisielle tilstellinger og statsfunksjoner, enten sammen med eller på vegne av presidenten.
I henhold til sedvane driver førstedamen ingen form for yrkesutøvelse utover sitt virke som førstedame. Hun har sin egen stab med en egen stabssjef, og førstedamens stab omfatter også funksjonene White House Social Secretary, førstedamens egen pressesekretær, en sjefsflorist (Chief Floral Designer) og Det hvite hus' sjefskokk (Executive Chef). Førstedamens kontor har også ansvaret for Det hvite hus' sosiale og seremonielle arrangementer, og er en underavdeling av Executive Office of the President. Ifølge Det hvite hus og National First Ladies' Library har det vært 45 førstedamer og 46 embetsinnehavere. Dette avviket i antall refereres vanligvis til at Grover Cleveland var president i to ikke sammenhengende perioder, og derfor telles som både den 22. og den 24. presidenten, men dette stemmer ikke for førstedamene, da blant annet Woodrow Wilson ble enkemann og gjengift mens han var president.
Om individuelle førstedamer
Den nåværende førstedamen (per 2021) er Joe Bidens kone Jill Biden, som tok over etter Melania Trump den 20. januar 2021.
Per 2021 er det fem tidligere førstedamer som fortsatt er i live: Rosalynn Carter (gift med Jimmy Carter), Hillary Rodham Clinton (gift med Bill Clinton), Laura Bush (gift med George W. Bush), Michelle Obama (gift med Barack Obama), og Melania Trump som er gift med Donald Trump.
Den første førstedamen i USAs historie var Martha Dandridge Custis Washington, gift med George Washington. Presidentene John Tyler og Woodrow Wilson hadde begge to offisielle førstedamer; begge giftet seg på nytt i løpet av presidentperioden.
Fire presidenter ble enkemenn før de ble innsatt i embetet, og deres avdøde hustruer blir ansett som førstedamer av Det hvite hus og National First Ladies' Library selv om de døde uten å ha trådt inn i stillingen som førstedame. De fire førstedamene er Martha Wayles Skelton Jefferson (gift med Thomas Jefferson), Rachel Donelson Robards Jackson (gift med Andrew Jackson),  Hannah Hoes Van Buren (gift med Martin Van Buren),  og Ellen Lewis Herndon Arthur (gift med Chester A. Arthur). Videre anses Harriet Lane, niesen til ungkaren James Buchanan, som offisiell førstedame selv om hun altså ikke var gift med presidenten.
Myntserien First Spouse Program
I 2007 startet United States Mint å utgi et sett med half-ounce $10 gullmynter med portretter av førstedamene gravert på advers-siden. Denne myntserien ble kalt First Spouse Program. For presidentperioder som ikke hadde noen førstedame, ble gullmynten utgitt med det samme relieff av frihetsgudinnen som ble benyttet på myntene som var i sirkulasjon i vedkommende presidentperiode. Dette gjelder seriens mynter for presidentperiodene til Thomas Jefferson, Andrew Jackson, Martin Van Buren og James Buchanans førstedamer. Men mynten som skal representere tjenestetiden til Chester A. Arthurs førstedame, vil i stedet bli utstyrt med et relieff av suffragetten Alice Paul.
Førstedamer
†—Gift med en fremtidig president, men døde før hennes mann inntok Det hvite hus.
Boris Zloković
Boris Zloković (født 16. mars 1984) er en montenegrinsk vannpolospiller. Han representerte landet sitt under Sommer-OL 2012 i London, der han endte på fjerdeplass med det montenegrinske landslaget.
Det militære språkkurs i russisk
Det militære språkkurs i russisk, Forsvarets russiskkurs eller Russisk A-kurs, ble opprettet i 1954 som en avdeling i Hans Majestet Kongens Garde (HMKG). I 1959 ble kurset underlagt den nyopprettede Hærens skole i etterretnings- og sikkerhetstjeneste (fra 1970 Forsvarets skole i etterretnings- og sikkerhetstjeneste). Det siste kullet ble uteksaminert i 2005.
Kurset
I tillegg til russisk opp til et grunnfags-/mellomfagsnivå inkluderte kurset en rekke militære fag. Kurset varte fra starten i 16 måneder, fra 1964 18 måneder; fra 1980 hadde det status som befalsskole. De uteksaminerte ble reservebefal.
Kurset ble regnet som intensivt med 20–25 timers undervisning per uke. De ble undervist i små klasser, med meget tett oppfølging. Arbeidsdagene ble ofte lange – opp til 16 timer, og hver uke ble avsluttet med en prøve. Systemet førte til rask progresjon og meget gode resultater. Det fungerte fordi skolen tiltrakk elever som hadde stor læreevne og sterk motivasjon.
Sosial status
Russiskkurset ble av mange regnet som en eliteutdannelse. Så lenge flertallet av alle unge menn avtjente verneplikten, var kravene til akademiske ferdigheter for opptak svært høye. En stor andel av dem som har gjennomført russiskkurset, bekler sentrale stillinger i næringslivet, offentlig administrasjon og akademia. Blant dem som har tatt kurset er Francis Sejersted, Lars Roar Langslet, Otto Hageberg, Einar Førde, Johan Jørgen Holst, Per Egil Hegge, Jahn Otto Johansen, Bjørn Bue, Nicolai Tangen, Iver Neumann , Bjørn Stordrange og Fredrik Sejersted.
Formål
Forsvarets formål med russiskkurset var fra starten å utdanne personell som skulle kunne avhøre russisktalende krigsfanger og ivareta deres rettigheter etter Genève-konvensjonene. Siden har reserveoffiserer fra Russiskkurset spilt sentrale roller i gjennomføringen av nedrustningsavtaler med det tidligere Sovjetunionen som for eksempel Avtalen om konvensjonelle styrker i Europa (CFE) og Avtalen om åpne luftrom (Open Skies). Den største verdien av Russiskkurset har antakelig vært i en utvidet forsvarspolitisk betydning. Gruppen av ambisiøse og ressurssterke unge mennesker som Forsvaret har knyttet til seg og gitt utdannelse i russisk, har senere vært sentrale i politisk, økonomisk, akademisk og kulturelt samkvem mellom Norge og landene i det tidligere Sovjetunionen og med det bidratt til fredelig sameksistens og Norges sikkerhet gjennom hele den kalde krigen.
Nedleggelse
Murens fall og endret trusselbilde medførte en omorganisering av hele Forsvaret, så også Det militære språkkurs i russisk. Språk-/områdestudiene ved dagens Forsvarets etterretningshøgskole er av en annen karakter enn den som ble gitt ved Det militære språkkurs i russisk. I dag inngår språk- og områdestudiene som del av en bachelorutdanning i etterretning.
Urttasjávri
Urttasjávri (nordsamisk) er en innsjø i Lebesby kommune i Finnmark. Den ligger i nedbørfeltet til Lássájohka og har utløp mot nord til Urttasjohka.
Charles Taylor (filosof)
Charles Margrave Taylor (født 5. november 1931 i Canada) er en kanadisk filosof som er mest kjent for sine tanker om identitet i en flerkulturell vestlig verden, fremført blant annet i boken Multiculturalism: Examining The Politics of Recognition.
Foruten temaet det multikulturelle samfunn beskjeftiger han seg også om moralfilosofi og «vestlig identitet».
Wadi
Wadi (arabisk: وادي, wādī; hebraisk:, vādī) er en arabisk og hebraisk betegnelse på et elveleie i ørken eller på steppe som normalt er tørt. Tilfeldig eller årstidsavhengig intens nedbør fører gjerne til stor vannføring, ofte flom, og sterk erosjon av den løse grunnen.
Etymologi
Begrepet wādī er svært vanlig i arabiske stedsnavn. En del spanske stedsnavn fra andalusisk arabisk har wādī blitt benyttet for å bety ordinær elv, eksempel Guadalcanal fra wādī al-Qanal = «elven til stallene med forfriskninger», Guadalajara fra wādī al-hidjārah = «elven med steiner», eller Guadalquivir fra al-wādī al-kabīr = «den store elven». Sesongmessige elver, hyppig i sørøstlige Spania, er isteden kalt for ramblas.
Svømming under Middelhavslekene 1963
Svømming under Middelhavslekene 1963. Svømming var en av flere sporter under de tredje Middelhavslekene som ble arrangert i Napoli i Italia i perioden 21. til 29. september 1963. Det var fjerde gangen som svømming var med på programmet under Middelhavslekene. Det ble konkurrert i åtte øvelser i svømming, kun for menn. Italia ble beste nasjon med tre gullmedaljer foran Frankrike som også vant tre gull.
Vladimir Gojković
Vladimir Gojković (født 29. januar 1981) er en montenegrinsk vannpolospiller. Han representerte landet sitt under Sommer-OL 2012 i London, der han endte på fjerdeplass med det montenegrinske landslaget. Han tok sølv under Sommer-OL 2004 for Serbia og Montenegro.
Hammerdalssjön
Hammerdalssjön er en innsjø sør i Strömsund kommune i Jämtlands län, Sverige. Sjøen flyter sammen med Edessjön nedstrøms, men disse regnes av myndighetene som én innsjø. Arealet er dermed 15,29 km².
Sjøen får tilførsel hovedsakelig fra Sikesån og Öjån. Utløpet er i sør, der en kort elvestrekning renner gjennom til Forsvatnet som ligger fire meter lavere.
Sjøens økologiske status er vurdert som «moderat» (svensk: «måttlig»). Det er et vedtatt mål å oppnå «god økologisk status» i 2021.
Europavei 45 krysser sjøen over en 280 meter lang bro like nord for Hammerdal.
Trephisa
Trephisa er en slekt av løpebiller.
Utseende
Små til middelsstore (4,8-6,5 millimeter), avlange, blankt svarte løpebiller med litt bronseaktig metallglans. Hodet er kort og bredt med middelsstore kjever og fasettøyne, antennene er omtrent så lange som hode + pronotum. Pronotum er avrundet firkantet med markerte, rettvinklede bakhjørner, roten lkraftig punktert, med en kort lengdegrop på hver side. Dekkvingene er nesten jevnbrede med markerte punktrader.
Vilho Tuulos
Vilho Immanuel «Ville» Tuulos (født 26. mars 1895 i Tammerfors, død 2. september 1967 i Tammerfors) var en finsk friidrettsutøver som konkurrerte i tresteg og lengdehopp.
Trephisa
Levevis
Artene lever i høytliggende skog (sørbøk og eukalyptus).
Vilho Tuulos
Tuulos ble olympisk mester i tresteg under OL 1920 i Antwerpen. Han hoppet 14,50 i kvalifiseringen og det resultatet tok han med seg til finaleomgangen. Ingen hoppet lengre enn hans kvalifiseringshopp og gullmedaljen var hans. Tuulos kom på tredjeplass i tresteg under både OL 1924 og 1928. Hans beste OL-plassering i lengdehopp var en fjerdeplass i Paris 1924.
Trephisa
Utbredelse
Slekten lever i det østlige Australia (Queensland og Australian Capital Territory).
Vilho Tuulos
Tuulos forbedret europarekorden i tresteg to ganger, 20. juli 1919 i Tammerfors med et hopp på 15,30 og 6. juli 1923 i Borås. Den rekorden innehadde han i seksten år.
Lássájohka
Lássájohka (historisk også skrevet Lassajåkka) er ei elv i Lebesby kommune i Finnmark. Den munner ut i Friarfjorden, som er en arm av Ifjorden.
Vassdraget har utspring fra et lite tjern helt nord på Laksefjordvidda og helt øverst i vassdraget passerer elva gjennom innsjøene Urttasjávri og Skávhlejávri. Mellom Urttasjávri og Skávhlejávri kalles elva Urttasjohka, og nedstrøms Skávhlejávri heter den Skávhlejohka, som renner videre mot nordvest ned til Lássájávri. Herfra kalles den Lássájohka, og fortsetter mot vest-nordvest til munningen i Friarfjorden. Selve Lássájohka er 3,1 kilometer lang, mens hele vassdraget er 14,6 kilometer.
Stian Røste
Stian Berg Røste (født 1987 i Hønefoss) er en norsk radiopersonlighet og programsjef for Radio NRJ.
Røste startet i NRJ i 2007, og er i dag programleder for Morgenshowet sammen med Marte Bratberg og Mattis Mjåset. Radioprogrammet har flere ganger vært nominert til «Årets morgenflate» under Prix Radio, og programmet vant prisen i 2016.
Røste startet sin radiokarriere i Radio Ringerike som 13-åring, og har også drevet nettradioen Radioplanet.
Han har også deltatt i noen TV-produksjoner, blant annet Hemmelig kjærlighet, Snaprulett, TV2 hjelper deg og Paradise Hotel. I sistnevnte var han dommer under kåringen av Mr og Miss Paradise.
I 2016 gav han ut låten «Dumpa dama» på Warner Music Norge.
Stian er nå programleder for frokostshowet på P5
Villita-demningen
Villita-demningen er en statlig eid og drevet demning med vannkraftverk i kommunen Lázaro Cárdenas i delstaten Michoacán i Mexico. Kraftverket har en installert produksjonseffekt på 300 MW fordelt på fire turbiner, og anlegget stod ferdigbygget i 1973.
Upper Class Twit of the Year
The Upper Class Twit of the Year er en klassisk Monty Python-sketsj som første gang ble vist i TV-serien Monty Python's Flying Circus, og igjen i et litt modifisert format i filmen And Now For Something Completely Different.
Sketsjen handler om et kappløp gjennom en hinderløype mellom fem stereotypiske overklasseduster (imbesiler) i stripete dresser. Målet er å avgjøre hvem som er den 127. årlige «Upper-Class Twit of the Year».
Annet
Sketsjen slutter med at Gervaise Brook-Hampster kommer på førsteplass, fulgt av Smith-Smythe-Smith og Nigel Incubator-Jones i en medaljeseremoni. De tre kistene til de vinnende dustene blir plassert på en seierspall og medaljene blir lagt rundt dem.
Sketsjen ble filmet i Hurlingham Park i Fulham, et sted som sannsynligvis ble valgt på grunn av den umiddelbare nærheten til TV-stasjonens lokaler.
John Cleese har uttalt at ideen til hinderet der man skulle vekke naboene ble inspirert av en leilighet han leide en gang som var så nær en bar der gjestene holdt ham våken om natten da de slo med dørene på bilene sine.
Storgata 52 (Larvik)
Storgata 52 (Tidligere kalt Slutteriet) er en eldre trebygning i Larvik. Den ble nyoppført som arrest og sykehus i 1795 etter en brann. En sykeoppvarterske og en fengselsbetjent med fri losji bodde fast der. Det var fire fengselsrom i første etasje og en arrest i kjelleren, hvor Ole Høiland satt en tid. Sykehuset var ment for Larviks fattige. I to rom, ett for menn og ett for kvinner, fantes det 14 senger. I 1835 fantes det 20 senger, hvorav åtte ubrukelige.
I 1847 flyttet sykehusavdelingen til Fattighuset i Dronningens gate og arresten flyttet til fengslet på Herregårdssletta i 1863.
Fredrik Gjertsen
Fredrik Gjertsen (født 1. november 1831 i Mandal, død 2. juli 1904 i Kristiania) var en norsk skolemann, oversetter og forfatter. Han var sønn av Friederich Giertsen (1798-1881) og Louise Frederikke Haste (1795-1874). Han grunnla Gjertsens skole i Kristiania i 1869.
Liv
Fra 1873 til 1875 redigerte Gjertsen sammen med dansken Chr. Bredsdorff og svensken Otto von Feilitzen Nordisk illustreret Børneblad, hvor han også offentliggjorde sine egne ting på vers og prosa. I 1885 utga han en samling barnevers med illustrasjoner av dyremaleren Karl Uchermann.